b"\n_START_ARTICLE_\nGuerra del Pelopon\xc3\xa8s\n_START_SECTION_\nAntecedents\n_START_PARAGRAPH_\nLa causa fonamental de la guerra va ser el ressentiment creixent d'Esparta i els seus aliats contra la dominaci\xc3\xb3 d'Atenes de tots els afers dels grecs._NEWLINE_Molts historiadors consideren que les raons immediates de la guerra foren que quan Corint va entrar en guerra amb C\xc3\xb2rcira, una de les seves col\xc3\xb2nies, Atenes va intervenir, i despr\xc3\xa9s Corint i Atenes es van disputar el control de Potidea que amb el suport de les forces cor\xc3\xadnties manades pel general Aristeu s'havia separat de la lliga atenenca. Finalment Atenes va assetjar la ciutat de Corint i va atacar la seva aliada M\xc3\xa8gara. Atenes va fer p\xc3\xbablic una s\xc3\xa8rie de decrets econ\xc3\xb2mic anomenats els decrets megarians, que imposaven sancions econ\xc3\xb2miques sobre el poble megari. M\xc3\xa8gara i Corint van reunir la Lliga del Pelopon\xc3\xa8s i van demanar la declaraci\xc3\xb3 de guerra a Atenes acusada de violar el Tractat de Trenta Anys de Pau, i els estats de la Lliga va declarar formalment la guerra contra Atenes a la tardor d'aquell mateix any, declaraci\xc3\xb3 a la que es va unir Be\xc3\xb2cia i Delfos, i finalment, el desembre, Esparta. _NEWLINE_La guerra va durar 27 anys, en part perqu\xc3\xa8 Atenes era una pot\xc3\xa8ncia naval i Esparta una pot\xc3\xa8ncia militar terrestre."